Α.Γ.Σ. Ιωαννίνων (πετοσφαίριση)

Για όλες τις δραστηριότητες του συλλόγου, δείτε: Α.Γ.Σ. Ιωαννίνων

Ο Αθλητικός Γυμναστικός Σύλλογος Ιωαννίνων είναι ελληνικό αθλητικό σωματείο που δραστηριοποιείται στην πόλη των Ιωαννίνων, στον ομώνυμο νομό. Επίσημο έτος ίδρυσης του είναι το 1963 και αγωνίζεται με χρώματα το μπλε και το λευκό.Στο έμβλημά του εμφανίζεται ο ταύρος.

Το τμήμα πετοσφαίρισης του συλλόγου διαθέτει τμήματα ανδρών και γυναικών.Έδρα των τμημάτων αποτελεί το κλειστό της Λιμνοπούλας.

Τμήμα πετοσφαίρισης ανδρών

Ιστορική αναδρομή 
Το τμήμα πετοσφαίρισης του συλλόγου ιδρύθηκε στις 20 Σεπτεμβρίου 1967.

Την σεζόν 1989-90 συμμετείχε στα μπαράζ για την άνοδο στην Α1 και κατάφερε να πετύχει την άνοδο για πρώτη φορά.

Την σεζόν 1990-91 συμμετείχε στην Α1.Κατέλαβε την 8η θέση στην κανονική διάρκεια και συμμετείχε στα play off.Στην πρώτη φάση αντιμετώπισε τα Ελληνικά Ναυπηγεία και πέρασε με 2-1 νίκες (2-3,3-1,3-1).Στην δεύτερη φάση αντιμετώπισε την Ορεστιάδα.Το σκορ ήταν 1-1 από τα αποτελέσματα της κανονικής διάρκειας.Τελικά επικράτησε η Ορεστιάδα με 3-2 (3-2,1-3,3-1).

Την σεζόν 1991-92 συμμετείχε στην Α1.Κατέλαβε την 8η θέση στην κανονική διάρκεια και συμμετείχε στα play off.Στα play off έχασε από τον Ηρακλή 2-0 (3-1,3-0).Ο Αντριάν Ντότσι,αρχηγός της εθνικής Αλβανίας,κέρδισε το βραβείο του καλύτερου επιθετικού στην Α1.

Την σεζόν 1992-93 συμμετείχε στην Α1 αλλά κατέλαβε την τελευταία θέση (10η) και έπαιξε την παραμονή του στα μπαράζ.Στον όμιλο που έγινε κατέλαβε την 3η θέση και υποβιβάστηκε.Για το κύπελλο Ελλάδος έφτασε μέχρι τους 16,όπου αποκλείστηκε από την Ορεστιάδα με 3-0 σετ αα.

Την σεζόν 1993-94 συμμετείχε στην Α2.Τερμάτισε σε ισοβαθμία μαζί με την ΑΕΚ στην πρώτη θέση και ανέβηκε ξανά στην Α1.

Την σεζόν 1994-95 συμμετείχε στην Α1 και κατέλαβε την 8η θέση στην κανονική διάρκεια του πρωταθλήματος και συμμετείχε στα play off.Έπαιξε με τον Παναθηναικό και έχασε στις νίκες 2-1 (3-0,0-3,3-0).Στην πρεμιέρα του πρωταθλήματος κέρδισε τον Ολυμπιακό εντός έδρας με 3-1 σετ.Άλλη μια σπουδαία νίκη ήταν επί του πρωταθλητή Παναθηναικού με 3-0 σετ σε 50 λεπτά για τα προημιτελικά των play off.Στην ομάδα αγωνίστηκαν οι διεθνείς βούλγαροι Τοντόροφ και Ντραγκίεφ.

Την σεζόν 1995-96 συμμετείχε στην Α1 και κατέλαβε την 11η θέση με αποτέλεσμα να υποβιβαστεί.Ο ΑΓΣΙ πέτυχε μια σπουδαία νίκη εναντίον του Ολυμπιακού με 3-2,σε αγώνα που έγινε στην Άρτα εξαιτίας τιμωρίας.Με διαφορά ένα σετ υποβιβάστηκε,ενώ ισοβαθμούσε με τον ΠΑΟΚ.

Την σεζόν 1996-97 συμμετείχε στην Α2.Μετά την φυγή βασικών παιχτών,γιαννιωτών και ξένων, κατέλαβε την 12η θέση με αποτέλεσμα να υποβιβαστεί στην Β εθνική.

Την περίοδο 1997-98 υποβιβάστηκε ξανά.Αυτήν την φορά στην Γ εθνική,κατηγορία στην οποία αγωνίστηκε τα επόμενα χρόνια.

Την σεζόν 2000-01 κατακτά την πρώτη θέση στην Γ εθνική και ανεβαίνει στην Β εθνική.

Την σεζόν 2001-02 κατακτά την πρώτη θέση στην Β εθνική και ανεβαίνει στην Α2.

Την σεζόν 2003-04 συμμετείχε στην Α2 και κατέλαβε την 6η θέση με 40 βαθμούς,46-26.

Την σεζόν 2004-05 συμμετείχε στην Α2 και κατέλαβε την 11η θέση με 21 βαθμούς,31-52 με αποτέλεσμα να υποβιβαστεί στην Β εθνική.

Την σεζόν 2005-06 συμμετείχε στην Β εθνική και κατέλαβε την 11η θέση με 18 βαθμούς,30-51 σετ,με αποτέλεσμα να υποβιβαστεί.

Από το 2006 μέχρι το 2012 αγωνίστηκε στην κατηγορία της ΕΣΠΕΔΕ.

Την σεζόν 2012-13 συμμετείχε στην Α2,στον Γ όμιλο και κατέλαβε την 7η θέση με 23 βαθμούς.Για το κύπελλο Ελλάδος 2012-13 αποκλείστηκε από τον Ερμή Ηγουμενίτσας με 3-0 σετ στην δεύτερη αγωνιστική του δεύτερου γύρου.

Την σεζόν 2013-14 συμμετείχε στην Α2,στον Β όμιλο.Κατέλαβε την 8η θέση με 21 βαθμούς.

Την σεζόν 2014-15 συμμετείχε στην Α2,στον Β όμιλο.Κατέλαβε την τελευταία θέση (11η) με -3 βαθμούς και υποβιβάστηκε.Δεν κατέβηκε να αγωνιστεί στις τρεις τελευταίες αγωνιστικές.

Την σεζόν 2015-16 συμμετείχε στην Β εθνική,στον τομέα της ΕΣΠΕΔΕ.Κατέλαβε την 6η θέση με 12 βαθμούς και σετ 17-34.Δεν κατάφερε να μπει στα play off.Για το κύπελλο Ελλάδος αποκλείστηκε από τον ΑΟ Πρέβεζας με εντός έδρας ήττα με 3-0.

Την σεζόν 2016-17 συμμετείχε στην Β εθνική,στον τομέα της ΕΣΠΕΔΕ.Για την πρώτη φάση του πρωταθλήματος τερμάτισε στην δεύτερη θέση 32 βαθμούς (10-4 νίκες-ήττες,35-13 σετ).Προκρίθηκε στην δεύτερη φάση που αντιμετώπισε τον ΑΣ Γιάννενα.Με τις νίκες στο 1-1 από την κανονική διάρκεια του πρωταθλήματος,επικράτησε τελικά με 3-2 νίκες και πέρασε στον τελικό που αντιμετώπισε την Αναγέννηση Άρτας.Στο τελικό με σκορ 2-0 στις νίκες εις βάρος του από την κανονική διάρκεια του πρωταθλήματος, ο ΑΓΣΙ το μόνο που κατάφερε ήταν να πάρει μια νίκη και να ηττηθεί με 3-1 νίκες από την Αναγέννηση Άρτας.Για το κύπελλο Ελλάδος 2016-17,αφού προκρίθηκε από την πρώτη φάση,που έγινε σε τοπικό επίπεδο,έφτασε ως την 1η αγωνιστική του δεύτερου γύρου.Αποκλείστηκε από την Αναγέννηση Άρτας με 3-1 σετ.

Το καλοκαίρι του 2017 αποφασίστηκε μεταξύ των συλλόγων ΑΓΣΙ και Ηρακλή Ιωαννίνων μια κοινή πορεία με την βοήθεια του προπονητή Ζόραν Κόβασιτς.

Την σεζόν 2017-18 συμμετείχε στην Β εθνική,στον τομέα της ΕΣΠΕΔΕ.Τερμάτισε στην πρώτη θέση με 35 βαθμούς και 36-5 σετ.Στα play off ξεκίνησε με 4 βαθμούς.Στα play off τερμάτισε πρώτος και αήττητος (6-0) με 21 βαθμούς,18-3 σετ.Κατέκτησε το πρωτάθλημα και συμμετείχε στα μπαράζ ανόδου για την Α2 που έγιναν στην Καρδίτσα.Αντίπαλοι του ήταν οι Α.Ε.Ν. Πανοράματος, Α.Σ.Α. Εβρος Σουφλίου, Σ.Π.Α. Καρδίτσας και Πιερικός.Στην πρώτη αγωνιστική κέρδισε την ΑΕΝ Πανοράματος με 3-1 σετ (25-18, 25-23, 22-25, 25-21).Στην δεύτερη αγωνιστική έχασε από τον Πιερικό με 3-0 (25-22, 25-23, 26-24).Στην τρίτη αγωνιστική κέρδισε την ΣΠΑ Καρδίτσας με 3-0 (25-17,25-17,25-23).Ο Έβρος Σουφλίου παραιτήθηκε των αγώνων.Ο ΑΓΣΙ τερμάτισε πρώτος με 6 βαθμούς και 6-4 σετ και ανέβηκε στην Α2.

Την σεζόν,2018-19 δεν δήλωσε συμμετοχή στην Α2.Ο ΑΓΣΙ δεν κατάφερε να δηλώσει συμμετοχή ούτε στην Β εθνική,στον τομέα της ΕΣΠΕΔΕ και δεν είχε δικαίωμα συμμετοχής.

Την σεζόν 2019-20 συμμετείχε στην Β εθνική,στον τομέα της ΕΣΠΕΔΕ.Εξαιτίας της περυσινής μη συμμετοχής του ξεκίνησε το πρωτάθλημα με -15 βαθμούς.Το πρωτάθλημα διακόπηκε εξαιτίας των προβλημάτων που δημιούργησε η πανδημία του COVID-19.Τερμάτισε στην 5η θέση με 18 βαθμούς.

Την σεζόν 2020-21 ήταν να λάβει μέρος στην Β εθνική,στον τομέα της ΕΣΠΕΔΕ.Το πρωτάθλημα δεν πραγματοποιήθηκε εξαιτίας της πανδημίας του COVID-19.

Τρέχουσα αγωνιστική περίοδος 
Την φετινή σεζόν,2021-22 συμμετείχε στην Β εθνική,στον τομέα της ΕΣΠΕΔΕ.Τερμάτισε στην 4η θέση με 10 βαθμούς ενώ του αφαιρέθηκαν 3 βαθμοί εξαιτίας της αποβολής της ομάδας Κ-18 από το πρωτάθλημα που συμμετείχε.Δεν κατάφερε να προκριθεί στην δεύτερη φάση του πρωταθλήματος.

Τμήματα υποδομών

Εφήβων 
Την σεζόν 1987-88 κατέλαβε τη 2η πανελλήνια θέση πίσω από την Ορεστιάδα των Σαμαρά - Τσακιρόπουλου στο final-4 εφήβων που έγινε στην Ορεστιάδα. 

Την σεζόν 2013-14 σε επίπεδο εφήβων κατέκτησε το πανελλήνιο πρωτάθλημα νικώντας τον Πανελλήνιο με 3-0 σετ (25-21,25-20,25-21) στον τελικό.

Την σεζόν 2017-18 σε επίπεδο εφήβων έχασε σε διπλό τελικό από τον ΑΟ Πρέβεζας.Εντός έδρας κέρδισε με 3-1 σετ (25-18,25-20,18-25, 25-21) ενώ εκτός έδρας έχασε με 3-0 (25-20,25-12,25-18).

Την σεζόν 2019-20 κέρδισε στον τελικό τον ΑΟ Πρέβεζας με 3-1 σετ και κατέκτησε το πρωτάθλημα εφήβων ΕΣΠΕΔΕ.Σαν πρωταθλητής προκρίθηκε για τα προημιτελικά του πανελληνίου πρωταθλήματος.Συμμετείχε στον δεύτερο όμιλο με αντιπάλους τον Άρη,τον Πήγασο Πολίχνης και τον Φ.Ε.Σ. Αριστοτέλη.Την πρώτη αγωνιστική έχασε από τον Άρη με 3-0 (25-16, 25-17, 25-20).Στην δεύτερη αγωνιστική έχασε από τον Πήγασο Πολύχνης με 3-0 (17-25, 17-25, 17-25) ενώ την τρίτη αγωνιστική κέρδισε στο τάι μπρέικ με 3-2 (20-25, 25-22, 13-25, 25-16, 12-15) τον Αριστοτέλη.Κατέλαβε την τρίτη θέση με 2 βαθμούς,3-8 σετ και αποκλείστηκε από την συνέχεια της διοργάνωσης.

Παίδων 
Την σεζόν 2017-18 σε επίπεδο παίδων έχασε σε διπλό τελικό από τον ΑΟ Πρέβεζας.Έντός έδρας έχασε με 3-0 σετ.Εκτός έδρας έχασε με 3-0 σετ (25-15,25-17,25-20).

Τμήμα πετοσφαίρισης γυναικών

Ιστορική αναδρομή 
Στο κύπελλο Ελλάδος 2012-13,αφού πέρασε από την πρώτη φάση σε τοπικό επίπεδο συμμετείχε στην δεύτερη φάση.Για την πρώτη αγωνιστική απέκλεισε την Παναχαϊκή Γ.Ε. εκτός έδρας με 3-2 σετ.Στην δεύτερη αγωνιστική αποκλείστηκε από τον Ποσειδώνα Βέροια εκτός έδρας με 3-0 σετ.

Την σεζόν 2013-14 συμμετείχε στην Α2,στον Γ όμιλο.Κατέλαβε την 11η θέση με 13 βαθμούς και υποβιβάστηκε.

Την σεζόν 2014-15 δεν συμμετείχε στο πρωτάθλημα.

Την σεζόν 2015-16 συμμετείχε στην Β εθνική, στον τομέα της ΕΣΠΕΔΕ.Κατέλαβε την 7η θέση με 12 βαθμούς και σετ 12-37.Δεν κατάφερε να μπει στα play off για την άνοδο.

Την σεζόν 2016-17 συμμετείχε στην Β εθνική,στον τομέα της ΕΣΠΕΔΕ,στον βόρειο όμιλο.Για την πρώτη φάση του πρωταθλήματος τερμάτισε στην 4η θέση με 5-5 (νίκες-ήττες),15-19 σετ και 11 βαθμούς.Συμμετείχε στα play out.Τελικά τερμάτισε στην δεύτερη θέση,πίσω από τον Παναιτωλικό,αφού στο κρίσιμο παιχνίδι με αυτόν,έχασε με 3-1 και υποβιβάστηκε.

Την σεζόν 2017-18 συμμετείχε στην ΕΣΠΕΔΕ,στον Β υποόμιλο.Τερμάτισε στην τρίτη θέση και προκρίθηκε στα play off ανόδου.Ξεκίνησε με 1 βαθμό.Στα play off τερμάτισε τρίτη και δεν κατάφερε να ανέβει.

Την σεζόν 2018-19 συμμετείχε στην ΕΣΠΕΔΕ,στην Α κατηγορία,που αποτελεί την δεύτερη κατηγορία γυναικών.Τερμάτισε στην τρίτη θέση με ρεκόρ 10 νίκες,3 ήττες και 1 μηδενισμό,33-15 σετ και με 27 βαθμούς.Του αφαιρέθηκαν 3 βαθμοί.Δεν κατάφερε να προκριθεί για τα play off ανόδου.

Την σεζόν 2019-20 συμμετείχε στην ΕΣΠΕΔΕ,στην Α κατηγορία,που αποτελεί την δεύτερη κατηγορία γυναικών.Ο ΑΓΣΙ τερμάτισε στην 4η θέση με 4 βαθμούς,4 νίκες,5 ήττες και 1 μηδενισμό,16-21 σετ.Η χρονιά ξεκίνησε με -3 βαθμούς γιατί αποβλήθηκε το τμήμα Κ-20 από το αντίστοιχο πρωτάθλημα.Επίσης είχε -3 βαθμούς από τον μηδενισμό και -3 από την αποβολή της ομάδας Κ-18 από το πρωτάθλημα.Δεν κατάφερε να περάσει στον τελικό για το πρωτάθλημα.

Την σεζόν 2020-21 ήταν να λάβει μέρος στην ΕΣΠΕΔΕ,στην Α κατηγορία,που αποτελεί την δεύτερη κατηγορία γυναικών.Το πρωτάθλημα δεν πραγματοποιήθηκε εξαιτίας της πανδημίας του COVID-19.

Τρέχουσα αγωνιστική περίοδος 
Την φετινή σεζόν 2021-22 συμμετέχει στο Πρωτάθλημα της Β εθνικής,τομέας ΕΣΠΕΔΕ.Τερμάτισε στην 4η θέση με 16 βαθμούς.Δεν κατάφερε να προκριθεί στην δεύτερη φάση του πρωταθλήματος.

Εξωτερικοί σύνδεσμοι 
ΑΓΣ Ιωαννίνων, στο Facebook. (πετοσφαίριση)

Παραπομπές 

Πετοσφαιριση
Αθλητικοί σύλλογοι Ιωαννίνων
Ελληνικοί σύλλογοι πετοσφαίρισης
Σωματεία Ε.Σ.ΠΕ.Δ.Ε.